Thedean VP14

**Thedeanin kuningaskunta** (eng. *The Kingdom of Thedean*) eli **Thedean**on käyttäjän Mehtu luoma valtio Kaakkois-Aasiassa, joka on tähän mennessä esiintynyt vain valtiopelissä numero 15. Maalla ei ole yhtään rajanaapurivaltiota, mutta lähistöllä sijaitsevia valtioita ovat Pakistad etelässä ja luoteessa sekä Kortalia lännessä. Valtion pinta-ala on reilu 725 000 neliökilometriä ja asukasluku hiukan yli 178 miljoonaa. Thedeanin pääkaupunki on Devos.

Thedeanin alueella on pitkä ja värikäs historia, johon sisältyy monta muinaista kuningaskuntaa, siirtomaavaltoja, sotia ja erityisen paljon maanviljelystä. Maa onkin yksi maailman johtavista maanviljelysmaista. Toki turismi ja teknologia ovat myös kasvaneet huimaa vauhtia Thedeanissa.

## **Maantiede**

### **Fyysinen maantiede**

Thedean koostuu kahdesta erillisestä suuresta osasta. Pohjois-Thedean sijaitsee mantereella Malakan niemimaalla ja Thedeaninlahden sekä Andamaanienmeren rannikkoalueilla. Malakan niemimaan eteläpuolella Kaspian saarella sijaitsee Etelä-Thedean. Tämän lisäksi valtioon kuuluu satoja pienempiä saaria, joista tunnetuimpia ja suurimpia ovat Malakan niemimaan eteläkärjessä oleva Lintusaari ja Kaspian saaren kaakkoispuolella oleva Suurluoto.

Thedean siis rajoittuu lännessä Andamaanienmereen sekä Intian valtamereen ja idässä Siaminlahteen. Valtiolla ei ole yhtään rajanaapurimaata, mutta lähimpänä sijaitseva toisen valtion osa on Pakistadin Jaava.

### **Luonto**

Lähes koko Thedean on sankkojen mangrovemetsien peitossa. Metsät ovat paikoin tuhoutuneet, sillä niitä on raivattu viljelysten tieltä, mutta nykyään metsien hakkuuseen on kuitenkin ankarat lait. Luonnontilaisten metsien lisäksi maan talousmetsissä kasvatetaan kumipuita ja öljypalmua.

Thedeanin eliökunta on yksi maailman monipuolisimmista. Metsien suuria nisäkäslajeja ovat esimerkiksi malaijisarvikuono ja malaijikarhu, oranki ja nenäapina, siamintiikeri ja leopardi sekä aasiannorsu ja viherriikinkukko. Vesien eläimistöön kuuluvat mm. delfiinit ja lukuisat eri kalalajit. Lisäksi Kaspialla kasvaa maailman suurin kukka, rafflesia. Muutenkin kasvistoon kuuluu lähes 30 000 kukkivaa kasvia.

### **Ilmasto**

Thedean sijaitsee päiväntasaajalla tai hyvin lähellä sitä, joten maassa vallitsee päiväntasaajan trooppinen ilmasto, jossa lämpötilat ovat korkeat ja sateet yleisiä ympäri vuoden. Lämpötila on yleensä n. 30 celsiusasteen pinnassa, eikä käytännössä koskaan laske alle 20 °C:n.

## **Historia**

### **Esihistoria**

Varhaisimmat merkit ihmisasutuksesta Malakan niemimaalla ovat n. 12 000 vuoden takaa. Tuolla ajanjaksolla *athai*-alkuasukasheimojen elinalue levisi pohjoisesta niemimaan eteläosiin. Athait olivat maanviljelijä-keräilijöitä, joiden alkuperästä ei olla täysin varmoja. Ensimmäinen muuttoaalto tapahtui n. 3000-luvulla eaa. kun idästä vaelsi satunnaisia heimoja kohti länttä. Osa heistä jäi asumaan Malakan niemimaalle ja sen ympäristöön vallaten elintilaa athai-heimoilta.

Vuoden 300 eaa. tienoilla lännemmäksi jatkaneet ihmiset palasivat takaisin ja asettuivat myös Malakalle. Paluun syytä ei tiedetä, mutta todennäköisesti joutuivat he ajetuiksi pois toisten alkuasukkaiden tieltä. Alkoi pikkuhiljaa muodostaa pieniä alkukantaisia valtioita, joiden lopulta yhdistyessä noin vuonna 60 jaa. muodostui historiallinen Davangen valtakunta. Tämä valtio oli kuitenkin erittäin hajanainen ja niin laaja, että pian sen eri alueilla alkoi näkyä selviä kulttuurieroja.

### **Varhaiset kuningaskunnat**

#### **Daevoosin kaupunki ja Thaia**

Vuonna 125 jaa. Davangen valtakunnan hallitsija, Iwor Daevoos rakennutti Seitsemän sisaruksen lahdelle kylän, josta tuli valtakunnan hallinnollinen keskus. Perustajansa mukaan Daevoosiksi nimetyn kylän asukasluku kasvoi kuitenkin hitaasti, sillä monikaan ei tahtonut jättää asuinseutujaan ja eritoten elintärkeää maatilaansa maaseudulla.

Davangen valtakunta hajosi n. 250-luvulla sisäisiin kiistoihin ja kasvaneesta Daevoosista tuli tällöin vapaakaupunki. Alkoi syntyä pienempiä valtioita, joista ensimmäinen oli Malakan niemimaan eteläosiin rakenunut Thaia. Se nousikin merkittäväksi kauppakumppaniksi esimerkiksi Kortalialle. Thaia laajentui nopeasti kohti pohjoista alistaen valtaansa yhä uusia vasallivaltioita. Laajimmillaan se ulottui etelässä Jaavan saarelle ja pohjoisessa nykyisen Burman alueen keskiosiin saakka.

Thaian valtakunnan aika päättyi n. 750-luvulla jaa. kun nykyisen Pakistadin suunnalta vaeltaneet Sanait valloittivat alueen alistaen alkuperäiset asukkaat valtaansa. Alueelle perustettiin Sanain valtio, joka käsitti lähes koko nykyisen Siamin alueen ja sen lisäksi vielä Jaavan saaren.

#### **Sanai**

Sanai kasvatti vaikutusvaltaansa Itä-Aasiassa sen ollessa portti Tyynellemerelle. Lisäksi hedelmällinen maaperä antoi vahvat asetelmat nousta maanviljelyksen huipulle. Valtio rikastui ja vahvistui sekä laajeni yhä suuremmalle alueelle Siaminlahden ympärille.

Sanai kohtasi 1100-luvun lopussa ulkoisia uhkia, kun Pakistadin ja Kortalian kuningaskunnat yrittivät horjuttaa sen valta-asemaa. Kortalialainen Chalo-dynastia sai Malakan niemimaan haltuunsa vuonna 1203 noin 20 vuoden ajaksi. Chalo valloitti 1221 Etelä-Malakan Sanailta lopullisesti, muttei saanut koko Sanain valtakuntaa haltuunsa. Valtakunta kuitenkin heikkeni niin paljon, että sen vaikutusalueelle alkoi muodostua pienempiä kuningaskuntia, kuten Burman kuningaskunta niemimaan luoteisosaan. Sanai jakoi 1260-luvulla valta-asemansa Burman kanssa. Sanai hallitsi Malakan niemimaan eteläosia ja eteläisia saaria ja Burma niemimaan pohjoisosaa.

Sanain vaikutusvalta alueella alkoi heiketä merkittävästi 1300-luvulle tultaessa. Maalla oli toistuvia konflikteja Pakistadin kanssa, jolle se jäi alakynteen. Pääsyynä valtakunnan murenemiseen oli kuitenkin sen kauppavallan heikkeneminen. Valta jakautui tasaisemmin alueen pienemmille, kuten Sanaista irtautuneelle Daevoosille ja Keddrin satamalle, joista jälkimmäinen liittyi myöhemmin perustettuun Malakan sulttaanikuntaan.

### **Atthaian valtakunta**

#### **Kuningaskunnan synty ja laajentuminen**

Sanain tuhouduttua heikkeni myös Burman valta niemimaan keskiosissa. Syntyi Atthaian kuningaskunta, joka oli Burmasta eronnut vasallivaltio, ja jonka pääkaupunkina toimi Devosin (ennen Daevoos) vapaakaupunki Seitsemän sisaruksen lahdella. Atthaian perusti maan ensimmäinen kuningas Theon I vuonna 1350. Hän oli syntyisin varakkaasta kortalialaisesta kauppiassuvusta, ja hän kasvatti valtaansa diplomatian ja naimakauppojen avulla. Atthaia laajensi valtaansa myös sodilla, ja Theonin hallintokaudella valtakunta vakiinnutti itsenäisyytensä Burmasta sulauttaen sen lähes kokonan itseensä.

#### **Eurooppalaisten tulo Atthaiaan**

1500-luvun alussa Atthaian kuninkaaksi nousi Theon IV, joka joutui ensimmäisenä kuninkaana tekemisiin Eurooppalaisten kanssa. Vuonna 1511 balerialainen Alfonso de Alberto lähetti ensimmäisen lähetystön Devosiin. Nämä olivat luultavasti ensimmäiset maassa käyneet eurooppalaiset.

Baleria oli aiemmin samana vuonna valloittanut etelämpänä niemimaalla sijaitsevan Malaijan sulttaanikunnan, mutta eurooppalaiset eivät olleet niin suuri uhka Atthaialle kuin burmalaiset, jotka hyökkäsivät Devosiin vuonna 1569 ja pitivät valtakuntaa hallussaa 15 vuoden ajan. Lopulta burmalaiset onnistuttiin ajamaan pois, mutta vastalahjaksi täytyi Atthaian luovuttaa maakaistale niemimaan länsireunalta burmalaisille.

Balerialaiset solmivat Atthaian kuninkaan kanssa sopimuksen, joka oikeutti balerialaisia asumaan ja käymään kauppaa Atthaian alueella. Balerialaiset pitivätkin Atthaiaa yhtenä Aasian mahtavimmista valtioista. Maan pääkaupunki oli Aasian vauraimpia ja se kävi yhä enemmän kauppaa eurooppalaisten kanssa.

### **Siirtomaavaltojen aika**

#### **Balerialaiset Malaijassa**

Kun Balerialaiset 1500-luvun alussa pyrkivät saamaan itselleen monopoliaseman euroopan maustekaupassa, valloittivat he Gaan saaren Malakan niemimaan kärjen edustalla, johon Alfonso de Alberto perusti tukikohdan. Gaalta käsin suunniteltiin Malaijan sulttaanikunnan valloitusta.

Alberton johtamat balerialaisjoukot hyökkäsivät vuonna 1511 Evanloun kaupunkiin. Eurooppalaiset olivat raskaammin aseistettuja, ja heidän aluksensa olivat nopeampia ja suurempia kuin aasialaisten alukset. Myös malaijalaisilla oli raskaita tykkejä, joita käytettiin balerialaisia valloittajia vastaan. Molemmat osapuolet kokivat taisteluissa huomattavia tappioita ja Malaija kukistui vasta kuukauden mittaisten kiivaan maa- ja meritaistelun jälkeen.

Malaijan valloituksen jälkeen niemimaasta kehittyi Balerian hallintokeskus Kaakkois-Aasiassa ja maa sai hallintaansa himoitun Malakansalmen. Malaijaan rakennettiin useita kaupunkeja, joiden rakennustyyliksi valittiin Atthaiasta tunnettu valtava linnoitusmainen kaupunki, sitadelli. Balerialaiset vaikuttivat myös kulttuuriin hyvin vahvasti Malakan niemimaalla. Ainoastaan kristinuskoa he eivät saaneet upotettua malaijilaisiin. Sen sijaan vanhoista tarustoista koostuva eliaaninen kirkko vahvisti asemaansa, lähinnä Atthaian vaikutuksesta.

#### **Rapidialaiset Sumatralla**

Myös rapidialaiset alkoivat kasvattamaan vaikutusvaltaansa Kaakkois-Aasiassa 1600-luvulla. Yhdessä balerialaisten avustuksella he valtasivat Sumatran saaren ja alkoivat hallita Balerian kanssa Malakansalmen liikennettä. Samalla luotiin kansainvälistä painetta, sillä nyt Baleria ja Rapidia hallitsivat euroopan hedelmä- ja maustemarkkinoita euroopassa. Kenraali Ludwig Kaspianin mukaan uudelleen Kaspiansaariksi nimetty saaristo oli myös koti monille harvinaisille ja ennennäkemättömille eläinlajeille, joiden turkit ja nahat olivat äkkiä hyvin arvokasta tavaraa. Euroopan kaupan hallinnan lisäksi Rapidia oli solminut Balerian tapaan erityisiä kauppasuhteita pohjoisempana sijaitsevan Atthaian kuningaskunnan kanssa.

#### **Kirjalalaiset Burmassa**

Kirjalalaiset saapuivat Kaakkois-Aasiaan melko myöhään ottaen huomioon esimerkiksi sen vaikutuksen Balerian ja Rapidian talouteen. 1700-luvun lopussa kuitenkin Kirjala lähetti ensimmäisen seurueensa kohti Malakan niemimaata. Sieltä he valloittivat nopeasti Lintusaarena tunnetun saaren ja ottivat tukikohdakseen Ravenloftin linnakkeen, joka tunnetaan nykyään paremmin Swyehamin kaupunkina.

Pitkään Kirjala tyytyi vain pieneen saareen Malaijan eteläkärjessä. Se solmi kauppasopimuksia Balerian Malakan, Rapidian Kaspian ja Thedeanin (ent. Atthaia) valtakunnan kanssa. Lisäksi Baleria, Rapidia ja Kirjala tekivät Siamin kanssa sopimuksen siitä, että viimeksi mainittu jätettäisiin rauhaan mahdollisessa siirtomaajaossa lopusta Kaakkois-Aasiasta, eikä Thedeaniin saisi hyökätä missään tilanteessa. Tähän sopimukseen suostuttiin ilomielin, sillä Thedean oli muodostunut jo tärkeäksi kauppakumppaniksi Kirjalalle. Silti Kirjalan vaikutus Thedeanissa oli valtava.

Vuonna 1843 Kirjala lopulta hyökkäsi Rapidian hallinnoiman Kaspiansaaren pääkaupunkiin, Koronaan. Tarkoituksena ei kuitenkaan ollut alistaa aluetta Kirjalan hallinnon alle, vaan lahjoittaa se Balerialle. Kirjalalla oli täysin muita suunnitelmia.

Balerian antaman lisätuen avulla Kirjalan joukot nousivat elokuussa 1868 maihin Burman kuningaskunnan pääkaupungin, Saimen, lähettyvillä. Nopea hyökkäys yömyöhällä yllätti burmalaiset. Taistelu pääkaupungissa kesti vain muutamia tunteja, kunnes se oli täysin Kirjalan hallinnassa. Koko Burma ei kuitenkaan antautunut aivan yhtä helposti ja kesti kaksi vuotta ennen kuin Burma antautui ja solmittiin rauha. Saimen sopimuksen mukaan Burman tuli antaa koko Malakkan niemimaan länsirannikon kaistale Kirjalalle. Tähän suostuttiin.

### **Thedeanin kuningaskunta**

#### **Atthaian tuho**

Huolimatta Atthaian valtakunnan vauraudesta, olivat sen kansalaiset tyytymättömiä maan hallinnon toimintaan. Vuosisatoja hyvin toiminut feodaalinen järjestelmä alkoi murentua ja kaikki huipentui kuningas Theo III:n salamurhaan 3.7.1799. Koko valtakunta tuhoutui hetkessä. Atthaian valtakunnan symboleita tuhottiin maassa vallitsi muutaman kuukauden ajan lähes täydellinen anarkia.

Lopulta maan armeija sai otettua vallan itselleen. Armeijan ylipäällikkö, Eliel Orath julisti itsensä maan väliaikaishallitsijaksi ja nimesi valtion Thedeaniksi julistaen Atthaian valtakunnan ajan tulleen päätökseen. Myöhemmin samana vuonna valittiin vielä uusi kuningas, Atos Elgen, jonka hallitsijanimeksi tuli Atos I.

#### **Teollistuminen**

Teollistuminen lähti käyntiin Thedeanissa melko nopeasti. Osasyy tähän saattoi olla se, että teollisen vallankumouksen isäntämaa, Kirjala, sijaitsi osaksi aivan naapurissa. Ensimmäiset koneistetut kangastehtaat saapuivat Thedeaniin jo vuonna 1810 ja ensimmäinen rautatie vedettiin Devosin ja Bravagin suursitadellin välille vuonna 1823. Myös jo valmiiksi tehokas maanviljely alkoi kehittyä koneellistumisen myötä. Myös koululaitosta ja muita julkisia palveluita kehitettiin huimin harppauksin.

Samoihin aikoihin alkoi myös imperialismi kukoistaa. Kirjala oli kuitenkin kaukonäköisenä tehnyt Thedeanin kanssa sopimuksen, että mikäli Thedeanin kuningaskunta piti jättää rauhaan, vaikka ympärillä oli pelkkiä siirtomaita, ei Thedean itse saanut lähteä mukaan kolonialismiin. Niinpä muiden varaillessa alueita Afrikasta ja Amerikasta, Thedeanin valtakunta kyhjötti itsekseen Malakan niemimaalla.

#### **1900-luvun alku**

Teollisuuden rikastutettua Thedeania entisestään, ei enää puuttunut kuin hiukan lisää rahaa. Maahan alkoi virrata matkailijoita, jotka halusivat pois kylmästä Euroopasta. Alettiin rakentaa valtavia hotellikomplekseja ja kunnostaa ranta-alueita umirannoiksi. Matkailualasta tuli hetkessä hyvinkin kannattava bisnesmuoto. Erityisesti Phan'gan alue veti huimasti matkailijoita puoleensa.

Myös muuta oli ilmassa. Vuonna 1911 silloinen kuningas Eliel II kuoli mystisissä olosuhteissa valtiovierailullaan Kirjalassa. Tämä herätti paljon kiinnostusta koko maailmalla, mitä kuninkaalle oikein tapahtui. Lopulta selvisi, että Eliel II oli saanut vain sairaskohtauksen; hän oli jo pitkään ollut sairaana. Mutta kun tätä ei tiedetty vielä tuolloin, alkoi ilmassa liikkumaan koviakin salaliittoteorioita siitä, kuinka kuningas oli surmattu valtiovierailulla tarkoituksena aiheuttaa kansainvälisiä konflikteja. Vaikka asia selvisikin myöhemmin, ehtivät Thedeanin ja Kirjalan välit kiristyä kriittisesti.

#### **Suuri maailmansota**

Maailmansodan sytyttyä Thedean pyrki pysymään mahdollisimman kaukana taistelun tuoksinasta. Kirjalan, Balerian ja Rapidian kanssa aiemmin solmittu hyökkäämättömyyssopimus oli ehdoton, mutta silti vaihdevaltoihin kuuluvan Balerian hönkiminen Kirjalan niskaan ja Kirjalan ja Thedeanin välinen kiristynyt ilmapiiri loivat toki vaaralliset asetelmat Kaakkois-Aasiassa.

Lopulta, eräänä lämpimänä helmikuisena iltapäivänä vuonna 1930, hyökkäsi Baleria rajan yli Thedeaniin tarkoituksenaan vallata ensin Thedeanin alue ja saada siten paremmat asetelmat hyökätä Kirjalan Burmaan. Hiukan liiankin sokeasti hyökkäämättömyyssopimukseen ja oli keskittänyt puolustuksensa tarkkailemaan ennemmin Kirjalaa kuin Baleriaa. Taistelut kestivät vain pari kuukautta, kunnes Thedean antautui antaen balerialaisten sotilaiden vyöryä maahan.

Thedeanista tuli Balerian "vasallivaltio" ja heidän täytyi tanssia täsmälleen Balerian pillin mukaan. Kului kuukausia, vuosi, balerialaisia sotilaita ja kalustoa saapui yhä enemmän Thedeanin alueille. Oli selvää, että valmistauduttiin suureenkin konfliktiin kirjalalaisia vastaan. Mitään ei kuitenkaan tuntunut tapahtuvan. Muualla sodittiin, mutta Kaakkois-Aasiassa oli hiljaista ottaen huomioon asioiden vakavuuden.

Lopulta, sateisena yönä heinäkuussa 1932 tapahtui hyökkäys. Hagan kaupunkia Pohjois-Thedeanissa pommitettiin raskaasti. Kirjala oli avannut tulen. Nopeasti balerialaisjoukot järjestäytyivät puolustamaan kaupunkia, mutta Kirjala oli vahvempi ja muutaman kuukauden kuluessa oli Pohjois-Thedean täysin Kirjalan hallinnassa. Tällöin solmittiin Eerenin rauhansopimus, jossa Baleria ja Kirjala sopivat Thedeanin aluejaosta.

Sota oli päättynyt. Tehtiin kansainvälinen rauhansopimus, jossa käytiin samalla läpi sotakorvausvelvollisia. Myös Thedeanin edustus oli paikalla "todistamassa aluejaon viralliseksi". Näin ei kuitenkaan käynyt. Muun edustajiston joukossa kuului kohahdus, kun Thedeanin edustajaksi valittu Theon Elgen nousi ylös ja luki haalistuneelta paperilta vuoden 1732 hyökkäämättömyyssopimuksen ehdot. Sopimus oli laadittu sinä samaisena heinäkuun päivänä kaksisataa vuotta aiemmin, kun Kirjala hyökkäsi Balerian valloittamaan Thedeaniin. Oli rikottu sopimuksen kahta kohtaa. Thedeaniin oli hyökätty ja sen alueita jaettu.

Tuossa kokouksessa maailman johtajat sopivat yksimielisesti, että Thedeanin on saatava korvaus. Kirjala ja Baleria maksoivat valtavia rahallisia korvauksia, mutta se ei riittänyt. Vuonna 1937 liitettiin Kirjalan Burma Thedeaniin ja kaksi vuotta tämän jälkeen myös Baleria antautui ja Malaija sekä Kaspiansaari liitettiin Thedeanin kuningaskuntaan.

#### **Köyhyys ja taloudellinen kasvu**

Thedean ei kärsinyt sodasta rahallisesti aivan yhtä paljon kuin muut sodassa olleet valtiot. Toki kirjalais- ja balerialaisjoukkojen tuhomien kaupunkien kunnostamiseen upposi rahaa, mutta käytännössä kunnostustyöt rahoitettiin suurimmalta osin Kirjalan ja Balerian maksamilla sotakorvauksilla. Kaikkein pahiten tuhoutunut oli Hagan kaupunki, johon Kirjala kohdisti ensimmäiset ja tuhoisimmat hyökkäyksensä.

Vaikka Thedeanin talous ei pahemmin kärsinyt sodan seurausten korjaamisessa, koki se kovan kolauksen viimeistään silloin, kun tajuttiin, ettei muuallakaan mene kovin hyvin. Kansainvälinen talouskriisi suuren maailmansodan seurauksena kolkutteli kovaa olkapäälle ja se vaikutti myös kaukaisessa Kaakkois-Aasian valtiossa.

Lopulta, muidenkin valtioiden päästessä takaisin jaloilleen, alkoi Thedean myös nousta uuteen kukoistukseen. Balerialta ja Kirjalalta saadut alueet oli saatava hyötykäyttöön. Perustettiin lisää hotelleja ja kunnostettiin uimarantoja. Riisiä, teetä ja hedelmiä viljeltiin yhä vain enemmän ja kalastus lisääntyi. Maan ensimmäinen lentoyhtiö, Andaman Airlines, perustettiin ja turismi saatiin kasvuun. Sodan jälkeisen takkuilun jälkeen maa rikastui huomattavasti, ja näin tekivät muutkin valtiot.

#### **Lintusaaren valloitus**

Keväällä 1956 matkasi lähetystö Tremayne Wilburnin johdolla Kirjalan hallitsijan puheille neuvottelemaan alueesta Malakan niemimaan eteläpuolella. Kyseessä oli Lintusaari, joka oli liitetty Kirjalaan ennen vuoden 1732 sopimusta ja näin ei siirtynyt Thedeanille suuren maailmansodan jälkeen. Nyt aluetta oltiin kuitenkin vaatimassa Thedeanille vedoten sen historialliseen tärkeyteen. Vaatimukseen ei kuitenkaan suostuttu.

Neljä vuotta myöhemmin Wilburn laitettiin jälleen lähetystönsä kanssa liikkeelle tapaamaan Kirjalan monarkkia. Jälleen vaadittiin Lintusaaren aluetta hakien perusteiksi yhä lisää historiallisia seikkoja, kuten Ravenloftin linnoitus sekä Godwyrin ja Harakkakuninkaan jumaltornit. Jälleen lähetystö kuitenkin palasi takaisin Thedeaniin tyhjin käsin.

Alueesta ei kuitenkaan haluttu luopua aivan niin helposti. Tammikuussa 1961 Siam julisti sodan Kirjalan Lintusaarelle ja Tremayne Wilburnin johtamana Ravenloftin linnake vallattiin heti maaliskuussa. Aluksi Kirjala uhkaili lähettävänsä joukkoja Thedeaniin ja vievänsä asian oikeuden eteen, sillä nyt Thedean oli vuorostaan hyökännyt Kirjalaan vailla mitään pätevää syytä.

Kiistat kestivät yli vuoden, kunnes huhtikuun 13. päivä vuonna 1962 Kirjala antautui ja Lintusaari liitettiin Thedeaniin. Asiassa oli kuitenkin yksi ehto: Lintusaaresta, niin pieni kuin se onkin kooltaan ja asukasluvultaan, täytyi tulla Siamin kuningaskunnan autonominen provinssi. Vaatimukseen suostuttiin.

#### **Victorian aikakausi ja 2000-luku**

Lokakuussa 1986 valtaan nousi Thedeanin valtakunnan ensimmäinen naishallitsija, kuningatar Victoria I. Hänen suurin tavoitteensa oli nostaa Thedean maailmankartalle muutenkin kuin rikkaana maatalousmaana. Ensimmäinen askel oli pitää yllä hyviä ja kestäviä suhteita Euroopan valtioihin. Oli erityisen tärkeää lämmitellä välejä Kirjalan ja Balerian kanssa. Muita uusia yhteistyökumppaneita olivat mm. Etelä-Amerikassa sijaitsevat San Theodoros ja Gualador sekä Pohjois-Amerikan suurvalta Khalifornia.

Toinen kuningatar Victorian tavoitteista oli modernisoida Thedeania. Rautatieverkkoa laajennettiin kattamaan aina vain suurempaa osaa valtiosta. Rakennettiin lisää kouluja ja parannettiin terveydenhuoltoa. Lisäksi perustettiin maan ensimmäinen televisiokanava, ABC.

2000-luvulle tultaessa Thedeanissa oli alkanut itää teknologian vallankumous. Matkapuhelimien yleistyessä nousi maailman tietoisuuteen jättiyhtiö SixEvenings, jonka tytäryhtiö 7plus alkoi valmistaa laadukkaita matkapuhelimia ja niiden oheistuotteita. Myös autoteollisuus alkoi kukoistaa, kun automerkki Tessa alkoi valmistaa yhä enemmän uusia, moderneja autoja. Tessa on tuonut markkinoille nykyään myös sähköautoja.

## **Hallinto ja politiikka**

### **Monarkki**

Thedeanin valtionpäämiehenä toimii monarkki, kuningas tai kuningatar, jonka poliittinen valta on käytännössä rajaton. Monarkin apuna ja kansan oikeuksien turvana on kuitenkin olemassa kuninkaallinen neuvosto, joka voi kumota, lykätä tai puoltaa monarkin päätöksiä.

Ensisijaisesti monarkin tehtävänä on edustaa koko Thedeanin kuningaskuntaa ja hyväksyä parlamentin ehdotuksia sekä antaa omia päätöksiä parlamentin käsiteltäväksi ennen niiden toimeenpanoa. Myös kaikki lakiesitykset käyvät ensin monarkin hyväksyttävänä ennen niiden käyttöönottoa.

### **Neuvosto**

Thedeanin hallinnollinen elin on pieni kuninkaallinen neuvosto. Neuvoston tehtävänä on ensisijaisesti olla hallitsijan apuna päättämässä koko valtakuntaa koskevista asioista ja antaa elintärkeitä neuvoja. Neuvosto sisältää seitsemän monarkin valitsemaa henkilöä. Luku seitsemän saattaa viitata eliaanisen kirkon seitsemään sisarukseen, jotka olivat Jumalan lähimmät neuvonantajat. Myös eliaanisen kirkon profeettoja oli seitsemän.

Mikäli monarkki nimittää henkilön neuvostoon, on hänen paikkansa siinä niin pitkään, kunnes monarkki itse henkilön erottaa tai henkilö kuolee. Virasta ei voi erota itse. Alla listattuna neuvoston jäsenten tehtävät:

* Valtionkanslerin tärkein tehtävä on johtaa neuvostoa ja edustaa monarkkia kun hän itse ei siihen kykene
* Ulkoasiainkansleri hoitaa suhteita muihin valtioihin
* Sisäasiainkanslerin tehtävänä on hoitaa maan sisäisiä asioita
* Rahamestari on kuninkaan kirjanpitäjä ja hänen tehtävänään on huolehtia valtion rahavaroista
* Sotamestari on Thedeanin armeijan komentaja. Hänen tehtävänään on pitää huoli siitä, että maan armeija toimii, mikäli sotatila julistetaan. Lisäksi sotamestarin tulee neuvoa monarkkia mahdollisissa sotatilanteissa tai jopa niiden välttämisessä.
* Oikeuskanslerin tehtävänä on päivittää maan lakikirjaa. Hän on myös taho, joka toimittaa monarkille lakiehdotukset hyväksyttäviksi
* Kuninkaallisen neuvonantajan tehtävänä on toimia monarkin lähimpänä neuvonantajana ja ohjeistaa häntä tekemään oikeita päätöksiä

## **Hallinnollinen jako**

Thedean jakautuu viiteen regioon, jotka ovat vanhan Thedeanin kuningaskunnan alueilla sijaitseva Thaia, Balerian aikoinaan kolonisoima Malaija, autonominen Lintusaari, Balerian aikoinaan kolonisoima Kaspia ja Kirjalan aikoinaan kolonisoima Burma.

Regiot jakautuvat vielä yhteensä seitsemääntoista provinssiin, jotka ovat maan alueellisia hallinnollisia yksiköitä ja toimivat hallintokerroksena kuntien ja maan hallituksen välillä. Niillä on kuitenkin hyvin vähän valtaa kuningaskunnan hallituksessa. Niillä ei esimerkiksi ole omaa lainsäädäntöoikeutta eivätkä ne voi tehdä säädöksiä.

Provinsseja koskevan lainsäädännön mukaan niiden päätehtävä on rakentaa ja ylläpitää alueen infrastruktuuria ja tämän lisäksi tukea julkista liikennettä, koulutusta, tutkimusta sekä uusien projektien ja yritysten innovointia.

Provinssin hallinnon muodostaa provinsiaalinen neuvosto, jonka johtajana toimii yleensä jonkin vanhan aatelissuvun pää. Aatelistoa maassa ei enää varsinaisesti ole, mutta provinssin kuvernöörin paikka on haluttu perinteen vuoksi pitää perinnöllisenä ja näin paikka pysyy suvussa. Menetelmä on peruja vanhasta feodaalisesta järjestelmästä.

### **Thaian regio**

Muita kaupunkeja
eng. *Queensland*
–
Eeren
Great Citadel of Bravag
eng. *Great Thedean*
–
Citadel of Saint Atos
eng. *Echo*
–
Phan'ga
Great Citadel of Saint Elia
eng. *North Thedean*
–
Alassie

### **Burman regio**

Muita kaupunkeja
eng. *North-Burma*
–
Bookwell
New Glasgow
eng. *South-Burma*
–
Elshte
Gweltown

### **Lintusaaren autonomia**

Lintusaaren autonomia (eng. *The Autonomy of Bird Island*) koostuu yhdestä ainoasta regiosta, joka on itse Lintusaari ja sen ympärillä olevat pienemmät saaret ja luodot kuten kuvaan nimetty Joutsenluoto (eng. *Swan Islet*). Lintusaaren pääkaupungin muodostaa Ravenloftin linnakkeen sisään rakennettu Swyehamin kaupunki. Linnakkeen itäpuolella kohoaa sankka metsä, jonka toisesta reunasta löytyy vanha Pyhän Godwyrin jumaltorni. Toinen tunnettu torni on maan luoteisrannalla sijaitseva Harakkakuninkaan torni. Lintusaaren kuvernöörinä toimii Sidnee Wilburn.

## **Talous**

Thedeanin rahayksikkö on punta (TPD*, pound*), joka jakautuu 100 penniin *(pence*). Thedeanin puntaa on saatavilla 1, 2 ja 5 punnan kolikoina ja 10, 20, 50, 100, 250 ja 500 punnan seteleinä. Pennejä on saatavilla 5, 10, 20, 50 ja 75 pennin kolikoina.

Thedeanin liiketoiminta on hyvin vientipainoitteista. Tärkeimpiin vientituottaisiin kuuluvat mm. erilaiset maataloustuotteet kuten hedelmät, tee, riisi sekä kalat. Maa on myös teollistunut nopeasti ja nykyään valtio on tunnettu mm. elektroniikkajätti 7Yearsista ja automerkki Tessasta.

### **Maatalous**

Thedean on yksi maailman tärkeimmistä maataloustuottajista. Maataloudella ei ole enää samanlaista merkitystä kansantaloudelle kuin historiallisen Thedeanin kuningaskunnan aikaan tai vieläkin aikaisemmin, mutta se muodostaa yhä suurimman osan viennistä. Maasta viedään esimerkiksi erilaisia hedelmiä sekä riisi- ja teelajikkeita.

Riisiä viljellään pääasiassa maan pohjoisimmissa osissa; Pohjois-Thedeanissa ja Burmassa. Hedelmiä viljellään koko maassa. Thedean on erityisen tunnettu makeista mandariineistaan, ananaksistaan ja banaaneistaan, sekä hiukan eksoottisemmista hedelmistä kuten papaijoista, pitaijoista ja durianeista sekä cashew-pähkinöistä.

Myös teetä viljellään lähes koko maassa lukuunottamatta aivan eteläisimpiä osia. Thedean on erittäin tunnettu hienoista teelajikkeistaan. Ne ovatkin yleensä kalliimpia kuin esimerkiksi kortalialaiset ja pakistadilaiset teet, joten niitä ei osteta aivan yhtä paljoa.

### **Turismi**

Turismi on yksi valtion tärkeimmistä elinkeinoista. Ensimmäiset matkailijoille tarkoitetut hotellit rakennettiin jo 1900-luvun alussa ja samalla alettiin kunnostaa ranta-alueita hiekkarannoiksi. Nykyään Thedeanissa on satoja matkakohteita, joissa käy arvoilta seitsemänkymmentämiljoonaa matkailijaa vuosittain. Eniten matkailijoita saapuu Kirjalasta, Khaliforniasta, Rapidiasta, Kortaliasta ja Jeylannista.

Maan tunnetuimpia matkakohteita ovat Phan'gan pitkät ranta-alueet, Phuketin saari, suuret kaupungit kuten Devos, Evanloun, San Sofia, Korona ja Porthgam ja vanhat sitadellit. Tunnetuimpia yksittäisiä nähtävyyksiä ovat Thedeanin kuninkaanlinna, Bravagin sitadellin linnoitus ja San Sofian Pyhän Elian kirkko.

### **Liikenne**

#### **Lentoliikenne**

Thedeanin sijainti Aasian ja Tyynenmeren välimaastossa on tehnyt maasta keskeisen lentoliikenteen solmukohdan. Maan suurin lentoasema on Devos-Eerenin kansainvälinen lentoasema, joka sijaitsee noin 10 kilometrin päässä Eerenin kaupungista pohjoiseen. Tärkeitä kansainvälisiä lentoasemia ovat myös Porthgam, Evanloun, San Sofia ja Saime. Maan merkittävin lentoyhtiö on Andaman Airlines, jota arvostetaan yhtenä maailman parhaista lentoyhtiöistä.

#### **Vesiliikenne**

Meriteitse käytävä kansainvälinen kauppa on historiallisista ajoista lähtien ollut Thedeanin elinehto. Nykyisinkin 95 prosenttia maan ulkomaankaupan kuljetuksista tehdään meriteitse. Maan suurin rahtiliikenteen satama on Ehon provinssin eteläosassa sijaitseva Porthgam. Se on myös yksi maailman suurimmista rahtiliikenteen satamista. Muita merkittäviä satamia ovat Port Morgaan, Port of Malacca ja Evanloun. Lisäksi maassa on lukuisia pikkusatamia, jotka palvelevat rannikon teollisuuskaupunkeja.

Rahtiliikenteen lisäksi vesiliikennettä käytetään paljon myös ihmisten liikuttamiseen paikasta toiseen, ihan paikallisesti. Joilla ja kanaaleilla liikutaan pitkäperäisillä pitkähäntäveneillä. Saarille kuljetaan 8-10 metriä pitkillä sisäkoneella varustetuilla puuveneillä. Suurempia matkailijamääriä varten on myös kalliimpia kantosiipialuksia.

#### **Rautatiet**

Thedeanissa on rautateitä noin 22 000 kilometriä. Rautateitse tehtävä rahtiliikenne kasvoi voimakkaasti 1980-luvulla. Rataverkkoa on sittemmin nykyaikaistettu sähköistämällä ja sitä on laajennettu. Nykyään Thedeanin rautatieverkosto tunnetaan yhtenä maailman nopeimmista, tehokkaimmista ja luotettavimmista.

Rautatieverkosto on jaettu kolmeen osaan: paikallisjunaan, matkajunaan ja pikajunaan. Jokaisella provinssilla on oma paikallisjunansa. Ne kulkevat jokaisen pienenkin aseman kautta pysähtyen jokaisessa. Matkajuna taas kulkee kaikkialla maassa pysähtyen vain suuremmilla asemilla. Pikajuna on Thedeanin nopein juna ja pysähtyy ainoastaan suurimmilla asemilla.

Rautatieverkko on osaksi Thedeanin valtion omaisuutta ja osaksi sen omistaa SixEvenings-yhtiö. Junaverkko kattaa koko maan pienimpiä saaria lukuunottamatta. Tärkeimmät reitit kulkevat Kaspiansaarella rannikkoa pitki saaren ympäri ja Elnasta Suurluodolle Klethdariin. Malaijassa myös tärkein reitti kulkee rannikkoa pitkin ja rautatiesiltaa myöten Lintusaarelle ja pohjoisen suunnassa region rajan yli Thaiaan. Thaiassa kulkee kaksi päälinjaa. Länsilinja kulkee Devosista länsirantaa pitkin Alassieen ja sieltä Burman regioon. Itälinja kulkee Devosista ensin länsirantaa pitkin Aldratiin ja siitä Pyhän Elian sitadelin kautta itärantaa pitkin Hagan kaupunkiin. Burman päälinja menee Elshtestä kaikkien suurimpien kaupunkien läpi aina New Glasgow'hun saakka.

Suurimmissa kaupungeissa on myösmoderni metroverkosto. Osa kaupungin paikallisliikenteen asemista on maan alla ja osa maan pinnalla. Metroverkostot ovat yleensä kaupungin ylläpitämiä, mutta myös tähän osallistuu SixEvenings.

#### **Tieverkko**

Thedeanin valtion tieverkko on hyvin hoidettu, ja moottoritiet yhdistävät suurimmat kaupungit, satamat ja lentokentät. Tieverkosto on maan pääasiallisin matkustaja- ja rahtiliikenteen kuljetustapa. Se on kehittyneempi ja tiheämpi mantereella maan länsirannikolla kuin idässä, minne yhtäjaksoinen valtatie on saatu vasta vuosituhannen vaihteessa. Kaspiansaaren valtatie kiertää rannikkoa pitkin suurten kaupunkien kautta ja sillan kautta Suurluodolle. Suurimmat liikenteen solmukohdat ovat Devos ja Evanloun. Evanlousta lähtevä Malakan moottoritie jatkuu Lintusaarelle saakka. Thedeanissa noudatetaan vasemmanpuoleista liikennettä.

Yksityisautoilua on pyritty vähentämään Thedeanissa, mutta tämä ei ole onnistunut kovinkaan hyvin, sillä linja-autolla matkustaminen on, vaikkakin melko halpaa, hyvin epämukavaa, eikä rataverkon laajuudesta huolimatta junalla pääse kaikkialle. Paikallisliikenteessä käytetään kolmipyöräisiä tuk-tuk-moottoripyörätakseja sekä avolavapakettiautosta muunnettuja lavatakseja, joiden lavalla istutaan kahdessa penkkirivissä. Nämä ovat erittäin käytettyjä erityisesti turistien keskuudessa.

## **Kaupungit**

Thedeanissa asutus on keskittynyt valtaviin kaupunkeihin, jotka taas ovat rakentuneet ajan mittaan yleensä meren tai muun veden äärelle. Suuret satamakaupungit, rantalomakohteet sekä linnoitukset ovat tarvinneet veden lähelleen. Tästä syystä asutus sisämaassa on melko vähäistä. Toinen syy on, että sisämaa on pääosin sankkaa trooppista sademetsää. Thedeanin Väestötietokeskuksen mukaan suurissa rannikkokaupungeissa asuu lähes 75% maan väestöstä, mikä tekee n. 130 miljoonaa ihmistä. Kaupungeista suurin on maan pääkaupunki Devos, jonka asukasluku hätyyttelee kahdeksaatoista miljoonaa.

### **Pääkaupunki**

Thedeanin pääkaupunkina toimii maan vanhin kaupunki, Devos, jolla on pitkä historia aina Fangenin valtakunnan ajoille saakka. Kaupungin perusti Davangen hallitsija n. vuoden 125 jaa. tienoilla. Aluksi kaupunki tunnettiin nimellä Daevoos, mutta aikojen saatossa nimi vääntyi ihmisten suussa nykyiseen muotoonsa.

Devosin sijainti kartalla on myös historiallinen. Se sijaitsee rauhaisassa lahdessa, ja sen edessä sijaitsee seitsemän pientä saarta, joita nykyään kutsutaan Seitsemäksi Sisarukseksi eliaanisen mytologian mukaan. Saarten aiempaa nimitystä ei tiedetä. Seitsemän Sisarusta olivat eliaanisessa mytologiassa Jumalan tärkeimmät neuvonantajat ja koska Devos on toiminut pitkään Thedeanin ja monen sitä edeltäneenkin valtakunnan pääkaupunkina, ajateltiin Devosin kaupunkia kuin Jumalana, jota seitsemän saarta neuvovat toimimaan oikein.

### **Muita kaupunkeja**

Devosin lisäksi Thedeanissa sijaitsee noin kymmenen muuta historiallisesti tärkeää kaupunkia tai linnoitusta. Osan tarkkaa perustamisaikaa ei tiedetä, eikä myöskään sitä, miksi kaupunki on rakennettu juuri siihen kohtaan kuin on. Usein syynä on ollut helppo pääsy esimerkiksi läheisille hedelmä- ja riisitiloille, mutta kuitenkin pääsy merelle, jota pitkin mainitut hedelmät ja riisit on voitu kuljettaa muualle.

Yksi tällaisista kaupungeista on Ehon provinssin pääkaupunki Porthgam. Pelkästään kaupungin nimi antaa osviittaa siitä, mikä kaupungin alkuperäinen, ja nykyinenkin, tehtävä on ollut. Porthgam on vanhaa Thedeanin englannin murretta ja tarkoittaa satamaa. Porthgam onkin Thedeanin vilkkain ja yksi maailman vilkkaimmista rahtisatamista.

Toinen merkittävä satamakaupunki on Evanloun. Ennen Alammerina tunnettu kaupunki sai uuden nimen 1900-luvulla. Evanloun on Siamin englantia ja tarkoittaa majakkaa. Nimi sopii hyvin, sillä kaupungin edustalla nimittäin komeilee maailman korkein majakka, jonka balerialaiset rakensivat 1700-luvulla ohjaamaan laivoja oikeaan satamaan.

Koska lomakaupungitkin on toki mainittava, kerrottakoon, että Pohjois-Kaspian pääkaupunki San Sofia on rakennettu oikeastaan varta-vasten turisteja varten. Paikalla oli ennen Pyhän Sofian linnoitus, mutta tämä tuhoutui Kirjalalaisten hyökättyä Kaspiansaarelle. Nykyään paikalla on todellinen hotelli- ja ostoskeskusviidakko.

Lisäksi, mikäli ei mainitse Thedeanin tunnettuja sitadelleja, voi kaupunkiartikkelin leimata täysin tyngäksi. Jo Thaian valtakunnan aikoihin alettiin rakentaa strategisiin paikkoihin valtavia linnoitettuja kaupunkeja, sitadelleja. Esimerkiksi Queenslandin provinssissa sijaitseva Bravagin suursitadelli on rakennettu jo vuoden 500 tienoilla. Nykyään sitadellit toimivat lähinnä yliopistokaupunkeina.

## **Kulttuuri**

### **Ruoka**

Thedeanilainen ruoka on maailmankuulua. Monimuotoisen keittiön perusta on thairiisi, jota höystetään tulisilla curreilla, kasviksilla ja kalalla, tai muilla vesieläimillä, tai kanalla. Vaikka chili ei kuulunut thedeanilaiseen keittiöön ennen Balerialaisten tuloa, on se nykyään yhtä erottamaton osa maan kulttuuria kuin eliaanisuus. Chilin käyttö on ollut kuumassa ilmastossa perinteinen keino säilyttää ruoka syömäkelpoisena. Lisäksi sen nauttiminen laskee ruumiinlämpöä hikoilun tuloksena. Perusmakuja on viisi: makea, hapanimelä, katkera, suolainen ja polttava. Suolasirottimen ja ketsupin sijasta käytetään maustekastikkeita, kuten kalakastiketta ja chilikastiketta. Muita käytettyjä mausteita ovat erilaiset pippurit, aiemmin mainittu curry sekä valkosipuli. Ruokailuvälineinä käytetään lusikkaa ja haarukkaa, joista ensimmäistä käytetään pääasiallisesti. Leipä ja maitotuotteet ovat länsimaisina varsin uusia tulokkaita.

### **Kielet**

Thedean ei ole mikään kielirikas maa. Perustuslain mukaan maan ainoa virallinen kieli on englanti, jota puhuukin äidinkielenään n. 96% Thedeanin väestöstä. Thedeanissa puhuttava englanti kuitenkin poikkeaa esimerkiksi Cavalassa puhutusta englannista hyvinkin vahvasti. Thedeanin englanniksi tai dheaniksi kutsutussa kielessä monien tuttujen sanojen kirjoitusasu on vaihtunut ja monia sanoja jopa korvattu toisilla.

Muita Thedeanissa puhuttavia kieliä ovat esimerkiksi korlia, jota puhuun. 2,4% väestöstä. Kirjaa, espanjaa ja romonia puhuu yhteensä n. 1,4% ja muita kieliä 0,2%.

### **Uskonnot**

Thedeanin valtakunnan valtionuskontona toimii perustuslain mukaan eliaaninen kirkko, joka on vanhoihin tarustoihin pohjautuva, kristinuskosta vaikutteita ottanut uskonto, joka alunperin syntyi n. 800-luvulla jaa. Thedeanin kansalaisista uskontokuntaan kuului vuonna 2014 tehdyssä laskennassa n. 95% väestöstä. Loput kuuluivat esimerkiksi katottomaan kirkkoon tai olivat kokonaan uskonnottomia.

Vaikka uskonnolla on näkyvä asema thedeanilaisessa kulttuurissa, eivät thedeanilaiset ole mitenkään kamalan uskonnollisia. Tämä johtuu siitä, että eliaanusuus, joka lähinnä on vanhaa tarustoa kertova uskonto, eikä tarustossa itsessään korosteta mitenkään uskon tärkeyttä. Eliaanisuuteen ei myöskään liity rukoilu tai hengelliset laulut niin vahvasti kuin esimerkiksi kristinuskoon.

### **Musiikki**

Thedeanilaiset rakastavat musiikkia ja erityisesti klassista, tai muuten instrumentaalista musiikkia. Klassinen musiikki onkin pysynyt hengissä hyvin thedeanilaisten ansiosta.

Yksi tunnetuimmista ja tuotteliaimmista klassisen musiikin säveltäjistä on Daffico Aaralh. Hän sävelsi aikoinaan jopa 42 sinfoniaa ja 22 pianokonserttoa. Aaralh eli vuosina 1728-1779. Muita thedeanilaisia säveltäjiä ovat mm. Jean Gheavl ja Daffico Taght. Nykypäivän suurin thedeanilainen klassisen ja elokuvamusiikin säveltäjä on kyporialaissyntyinen Djawan Ramdi.

### **Kirjallisuus**

Thedeanilaisen kirjallisuuden juuret ovat n. 1000-luvulla jaa. Tältä ajalta on säilynyt vanhimmat historialliset asiakirjat ja myös muutama runo. Atthaian valtakunnan synnyttyä 1300-luvulla, alettiin kirjoittaa enemmän asioita muistiin. Tuolta ajalta löytyy mm. tarkat selostukset jokaisesta hallitsijasta ja heidän perheistään, uusista laeista, rangaistuista rikollisista ja heidän tekemistään rikoksista, sekä monesta muusta historiantutkimuksen kannalta tärkeästä asiasta. Myös joitain runokokoelmia ja varhaista kaunokirjallisuutta on säilynyt Atthaian valtakunnan ajalta.

Vuoden 1642 tienoilla kirjoitettiin ensimmäistä kertaa muistiin eliaanisen mytologian tekstejä, jotka olivat siihen saakka kulkeneet suusta suuhun perinnöllisinä tarustoina. Tällöin myös eliaaninen kirkko alkoi saada vankempaa pohjaa ja silloin siitä tulikin Atthaian valtionuskonto.

Ensimmäinen maailman tietoisuuteen päässyt thedeanilainen kirjailija oli vuosina 1767-1821 elänyt J. C. August Hornett, joka kirjoitti kymmenittäin, useimmiten lapsille ja nuorille suunnattuja kirjoja. Hän oikeastaan avasi muille mahdollisuuksia kirjailijan uralla. Esimerkiksi nykyäaikaisen tieteisfiktion isänäkin pidetty Jule Verner oli thedeanilainen.

Nykypäivän tunnetuin thedeanilainen kirjailija on Edward Swinston-Halls. Hänen tuotantonsa on melko uutta, mutta päässyt hyvin julkisuuteen. Swinston-Hallsin tunnetuimmat teokset kuuluvat hänen fantasiasarjaansa *Amronin maa*.

### **Media**

Thedeanin merkittävin medialähde on yleisradioyhtiö ABC (*Andaman Broadcasting Corporation*). ABC:n omistuksessa on maan kansalliset radiokanavat, sekä viisi kansallista televisiokanavaa: ABC-1, ABC-2, ABC-3, ABC-Sport sekä ABC-Docs. Näistä ABC-1 -kanavaa näytetään maailmanlaajuisesti.

Thedeanin mediassa vaikuttaa myös suuryhtiö SixEveningsin omistama sanomalehti Andaman Gazette, joka on maan levinnein sanomalehti, ja lisäksi televisiokanava ONE (*ONE Media Entertainment Network)*. ONE aivan on viimeaikoina noussut suureen julkisuuteen, sillä se ilmoitti vuonna 2016 alkavansa valmistelemaan George I. N. Marketin fantasiakirjoihin perustuvaa televisiosarjaa. Sarjan ensimmäisen kauden odotetaan alkavan vuoden 2018 loppuun mennessä.

### **Tapakulttuuri**

Thedeanissa kättelyn sijasta liitetään kädet yhteen kuin rukouksessa ja nostetaan käsivarret ylös lähelle kasvoja. Samalla voidaan taivuttaa ylävartaloa tai päätä kumarrusta muistuttavalla tavalla. Kengät on riisuttava astuttaessa thedeanilaiseen kotiin. Henkilöitä puhutellaan nimellä tai sinutellaan. Arvokasta teitittelyä tai arvonimien käyttöä pyritään välttämään normaaleissa sosiaalisissa tilanteissa. Ainoastaan monarkkia ja tämän perhettä puhutellaan arvonimillä.

### **Urheilu**

Thedeanilaiset ovat erittäin urheilufanaattista kansaa ja syytä on ollakin, sillä valtio on satsannut urheiluun valtavasti rahaa viimeisen vuosisadan aikana. Suurimpia lajeja ovat jalkapallo ja formulat.

Jalkapallojoukkueista suurin ja menestyksekkäin on San Sofia Peacocks, joka on voittanut maan pääsarjan mestaruuden parhaimmillaan kuutena perättäisenä kautena ja yhteensä mestaruuksia on 26 kappaletta. Toiseksi menestyksekkäin seura, FC Evanloun on kahminut mestaruuksia 20 kappaletta.

Formuloissa Thedeanin kantava voima on Tessa-automerkki, jonka sponsoroima Tessa Racing on yksi maailman kovimmista formulatalleista. Tessa Racingin kuljettaja Matias Laëc veikin kuljettajien mestaruuden Thedeaniin kaudella 2016.

## **Lähteet**

1. ↑ https://fi.wikipedia.org/wiki/Malesia#Fyysinen\_maantiede
2. ↑ https://fi.wikipedia.org/wiki/Malesia#Luonto
3. ↑ https://fi.wikipedia.org/wiki/Thaimaa#Luonto\_ja\_luonnonsuojelu
4. ↑ https://fi.wikipedia.org/wiki/Malesia#Ilmasto
5. ↑ https://fi.wikipedia.org/wiki/Malesian\_historia#Esihistoria
6. ↑ https://fi.wikipedia.org/wiki/Malesian\_historia#Varhaiset\_kuningaskunnat
7. ↑ https://fi.wikipedia.org/wiki/Thaimaan\_historia#Mon-\_ja\_khmer-kuningaskunnat
8. ↑ https://fi.wikipedia.org/wiki/Thaimaan\_historia#Kuningaskunnan\_synty\_ja\_laajentuminen
9. ↑ https://fi.wikipedia.org/wiki/Thaimaan\_historia#Eurooppalaisten\_saapuminen
10. ↑ https://fi.wikipedia.org/wiki/Malesian\_historia#Portugalin\_valtakausi
11. ↑ https://fi.wikipedia.org/wiki/Malesian\_historia#Hollantilaisten\_valtakausi
12. ↑ https://fi.wikipedia.org/wiki/Alankomaiden\_provinssit
13. ↑ https://fi.wikipedia.org/wiki/Ranskan\_aluehallinto#Teht.C3.A4v.C3.A4t
14. ↑ https://fi.wikipedia.org/wiki/Malesian\_talous#Lentoliikenne
15. ↑ https://fi.wikipedia.org/wiki/Malesian\_talous#Vesiliikenne
16. ↑ 16,0 16,1 https://fi.wikipedia.org/wiki/Thaimaa#Liikenne
17. ↑ https://fi.wikipedia.org/wiki/Malesian\_talous#Rautatiet
18. ↑ https://fi.wikipedia.org/wiki/Malesian\_talous#Valtatiet
19. ↑ https://fi.wikipedia.org/wiki/Thaikeitti%C3%B6
20. ↑ https://fi.wikipedia.org/wiki/Thaimaan\_kulttuuri#Sosiaaliset\_perinn.C3.A4istavat